لاہور (مانیٹرنگ ڈیسک) پاکستان نا برخلاف سیریز آن مست پروٹیز کرکٹ بورڈ نا ڈل بروک آ تو اٹ انتظام آتا جاچ ءِ ہلنگ کن پاکستان آ بریک۔ حوال نا رداٹ کرکٹ سویلی افریقہ نا اسہ چٹھی اس پاکستان کرکٹ بورڈ (پی سی بی) ءِ رسینگانے ہرانا رداٹ نومبر اٹ پاکستان سپر لیگ 5 نا ایلو چار میچ اٹی اونا سکیورٹی کنسلٹنٹ روری سٹین و باب نکلز لاہور آ بریک۔ ہڑتوم آ پاکستان سپر لیگ نا ہر چار آ میچ آتے ہرک اوکان پد او کراچی و راولپنڈی آ کاہک۔ پی ایس ایل نا میچ آک 14،15 و 17 نومبر آ قذافی اسٹیڈیم اٹ مریک۔ سویلی افریقہ 2021ء ٹی جنوری و فروری ٹی پاکستان نا دورہ ءِ کیک۔
